polyglot-tagger/wikipedia-language-snippets-filtered huggingface dataset:
બારિન્દ્ર કુમાર ઘોષનો જન્મ ૫ જાન્યુઆરી ૧૮૮૦ના રોજ લંડન પાસેના ક્રોયડન નામના કસ્બામાં થયો હતો. તેમના પિતા કૃષ્ણધન ઘોષ એક જાણીતા ચિકિત્સક અને જિલ્લા સર્જન હતા. તેમની માતા સ્વર્ણલતા દેવી પ્રસિદ્ધ સમાજ સુધારક અને વિદ્વાન રાજનારાયણના પુત્રી હતા. ક્રાંતિકારી અને બાદમાં અધ્યાત્મવાદી શ્રી અરવિંદ તેમના ત્રીજા ક્રમના મોટા ભાઈ હતા. અન્ય એક મોટા ભાઈ શ્રી મનમોહન ઘોષ અંગ્રેજી સાહિત્યના વિદ્વાન, કવિ, કલકત્તાની પ્રેસીડેન્સી કોલેજ તેમજ ઢાકા વિશ્વવિદ્યાલયમાં અંગ્રેજી સાહિત્યના પ્રોફેસર હતા. તેમને સરોજીની ઘોષ નામની એક મોટી બહેન પણ હતી.
૩૦ એપ્રિલ ૧૯૦૮ના રોજ ખુદીરામ બોઝ અને પ્રફુલ્લ ચાકી દ્વારા કિગ્સફોર્ડની હત્યાના પ્રયાસ બાદ પોલીસે તેની તપાસને પગલે ૨ મે ૧૯૦૮ના દિવસે બારિન્દ્ર ઘોષ અને અરવિંદ ઘોષ સહિત ૩૪ ક્રાંતિકારીઓને ગિરફ્તાર કર્યા હતા. આ મુકદ્દમામાં બારિન ઘોષ અને ઉલ્લાસકર દત્તાને ફાંસીની સજા ફટકારવામાં આવી હતી જે પાછળથી આજીવન કારાવાસમાં રૂપાંતર કરવામાં આવી હતી. ૧૯૦૯માં દેશબંધુ ચિતરંજનદાસ અને બારિન ઘોષ સહિત અન્ય દોષિતોને અંદામાનની સેલ્યુલર જેલમાં સ્થળાંતરિત કરવામાં આવ્યા હતા.
૧૯૦૨માં તેઓ કલકત્તા પાછા ફર્યા અને જતિન્દ્રનાથ મુખર્જીની મદદથી બંગાળમાં કેટલાક ક્રાંતિકારી જૂથોને સંગઠિત કરવાનું શરૂ કર્યું. ૧૯૦૬માં ભુપેન્દ્ર દત્ત સાથે મળીને બંગાળી સામયિક યુગાંતર પ્રકાશિત કર્યું. સમગ્ર બંગાળમાંથી યુવા ક્રાંતિકારીઓની ભરતીમાં બારિન અને જતિનદાસ મુખર્જી ઉર્ફે જતીન બાઘાની મહત્વની ભૂમિકા રહી.
બારિન ઘોષનું પ્રાથમિક શિક્ષણ દેવગઢમાં થયું હતુ. ૧૯૦૧માં તેઓ પ્રવેશ પરીક્ષા પાસ કરી પટના કોલેજમાં દાખલ થયા હતા. તેમણે વડોદરા ખાતેથી સૈન્ય પ્રશિક્ષણ મેળવ્યું હતું. આ સમય દરમિયાન તેઓ શ્રી અરવિંદથી પ્રભાવિત થયા અને ક્રાંતિકારી પ્રવૃત્તિઓ તરફ વળ્યાં.
બારિન્દ્ર કુમાર ઘોષ અથવા બારિન્દ્ર ઘોષ અથવા લોકપ્રિય બારિન ઘોષ એ ભારતીય ક્રાંતિકારી અને પત્રકાર હતા. તેઓ બંગાળના ક્રાંતિકારી સંગઠન જુગાંતરના સહ-સંસ્થાપક હતા. તેઓ શ્રી અરવિંદના નાના ભાઈ હતા.
૧૭૪૯માં શાહુના મૃત્યુ પછી, રાજારામ દ્વિતીયએ છત્રપતિ તરીકે સફળતા પ્રાપ્ત કરી. જ્યારે પેશ્વા બાલાજી બાજી રાવ મોગલ સરહદ તરફ રવાના થયા ત્યારે તારાબાઈએ બાલાજી રાવને પેશ્વા પદ પરથી દૂર કરવા રાજારામ દ્વિતીયને વિનંતી કરી. રાજારામે તેમની આ માંગણી અસ્વીકાર કરતાં તારાબાઈએ ૨૪ નવેમ્બર ૧૭૫૦ના રોજ રાજારામ દ્વિતીયને સાતારા ખાતેની અંધારકોટડીમાં કેદ કરી દીધા. તેણે દાવો કર્યો હતો કે રાજારમ ગોંડલી જાતિનો ઢોંગી છે અને તેણે ખોટી રીતે તેને શાહુના પૌત્ર તરીકે રજૂ કર્યો હતો. તારાબાઈએ અન્ય પ્રધાનો, જેવા કે પ્રતિનિધિ અને પંત સચિવને પેશ્વા સામે બળવો કરવા વિનંતી કરી, પરંતુ તેઓએ તેને મદદ કરવાનો ઇન્કાર કર્યો. તેણીએ નિઝામ સલાબત જંગની સેવામાં રહેતા બ્રાહ્મણ રામદાસને પેશ્વાપદ આપવાના પ્રસ્તાવ સાથે મદદ માંગણી કરી. જો કે, નિઝામની પેશ્વા સાથેની સંધિએ તેમને સતારામાં સૈન્યબળ મોકલવાથી રોક્યા.
મરાઠા આક્રમણને વિભાજીત કરવા માટે, મોગલોએ સંભાજીના પુત્ર અને તારાબાઈના ભત્રીજા શાહુજીને અમુક શરતો પર મુક્ત કર્યા. શાહુજીએ તરત જ મરાઠા સામ્રાજ્યના રાજનૈતિક નેતૃત્વ માટે તારાબાઈ અને શિવાજી દ્વિતીયને પડકાર્યા. આખરે શાહુ તેની કાયદેસરની સ્થિતિને કારણે તથા પેશ્વા બાલાજી વિશ્વનાથની મુત્સદ્દીગીરીને પરિણામે તારાબાઈને પદચ્યુત કરવામાં સફળ રહ્યા. તેમણે ૧૭૦૯માં કોલ્હાપુરમાં પ્રતિદ્વંધી શાસનની સ્થાપના કરી પરંતુ રાજારામની બીજી વિધવા, રાજસાબાઇ દ્વારા તેમને પદભ્રષ્ટ કરી પોતાના પુત્ર સંભાજી દ્વિતીયને ગાદી પર બેસાડ્યા. તારાબાઈ અને તેના પુત્રને સંભાજી દ્વિતીય દ્વારા કેદ કરવામાં આવ્યા હતા. શિવાજી દ્વિતીયનું ૧૭૨૬માં અવસાન થયું. ત્યારબાદ તારાબાઈએ ૧૭૩૦માં છત્રપતિ શાહુ સાથે સમાધાન કર્યું અને કોઈ રાજકીય ઇચ્છાશક્તિ વિના સાતારામાં રહેવા ગયા ચાલ્યા ગયા.
આ પહેલા, ઓક્ટોબર ૧૭૫૦માં, તારાબાઈએ ઉમાબાઈ દાભાડે સાથે મુલાકાત કરી હતી. ઉમાબાઈને પેશ્વા સાથે ખટરાગ હતો આથી તેણે તારાબાઇના સમર્થનમાં દમાજી રાવ ગાયકવાડની આગેવાની હેઠળ ૧૫,૦૦૦ સૈનિકો રવાના કર્યા. ગાયકવાડે સાતારાની ઉત્તરે આવેલા નાનકડા શહેર નિમ્બ ખાતે પેશ્વાના વફાદાર ત્રિમ્બકરાવ પુરંદરેની આગેવાની હેઠળના ૨૦,૦૦૦ સૈનિકોના મજબૂત સૈન્યને હરાવ્યું. ત્યારબાદ તે સતારા પરત ફર્યા, જ્યાં તારાબાઈ દ્વારા તેમનું સ્વાગત કરાયું. જોકે, ત્રિમ્બકરાવે ફરીથી તેમની સેના બનાવી અને ૧૫ માર્ચના રોજ વેન્ના નદીના કાંઠે પડાવ નાંખેલી ગાયકવાડની સેના પર હુમલો કર્યો. આ યુદ્ધમાં ગાયકવાડનો પરાજય થયો અને ભારે નુકસાન સાથે પીછેહઠ કરવાની ફરજ પડી.
કાર્યવાહક તરીકે, તેણે ઔરંગઝેબની સેનાઓ સામેના યુદ્ધનો હવાલો સંભાળ્યો. તારાબાઈ ઘોડેસવારીમાં કુશળ હતા અને યુદ્ધ દરમિયાન વ્યૂહરચના જાતે જ તૈયાર કરતાં. તેમણે વ્યક્તિગત રીતે યુદ્ધનું નેતૃત્વ કર્યું અને મોગલો સામેની લડત ચાલુ રાખી. મુગલોને મોકલવામાં આવેલ સંઘર્ષ વિરામ પ્રસ્તાવને મુગલ બાદશાહે તાત્કાલિક નકારી કાઢ્યો આથી તારાબાઈએ મરાઠા પ્રતિકાર ચાલુ રાખ્યો હતો. ૧૭૦૫ સુધીમાં, મરાઠાઓએ નર્મદા નદી પાર કરી અને માલવામાં નાના નાના આક્રમણ શરૂ કર્યા. ૧૭૦૭માં ઔરંગાબાદના ખુલ્દાબાદ ખાતે મુઘલ સમ્રાટ ઔરંગઝેબનું મૃત્યુ થતાં આ સંઘર્ષનો અંત આવ્યો.
તારાબાઈ ભોસલે એ ઇ.સ. ૧૭૦૦ થી ૧૭૦૮ દરમિયાન ભારતના મરાઠા સામ્રાજ્યના સંરક્ષક શાસક હતા. તે છત્રપતિ રાજારામ ભોસલેની રાણી, સામ્રાજ્યના સ્થાપક શિવાજીની પુત્રવધૂ અને શિવાજી દ્વિતીયની માતા હતા. તેઓ તેમના પતિના મૃત્યુ બાદ મરાઠા પ્રદેશો પર મુઘલ સામ્રાજ્ય દ્વારા કબજો જમાવવાના પ્રયાસો સામેના પ્રતિકારને જીવંત રાખવામાં તેમની ભૂમિકા માટે જાણીતા છે. પુત્રની સગીર વય દરમિયાન તેમણે રાજ્યના સંરક્ષક શાસક રૂપે જવાબદારી સંભાળી હતી.
૧૭૪૦ના દાયકામાં, શાહુના જીવનના છેલ્લા વર્ષો દરમિયાન, તારાબાઈ તેમની પાસે એક બાળક રાજારામ દ્વિતીયને લાવ્યા. તેણે બાળકને તેના પૌત્ર અને શિવાજીના વંશજ તરીકે રજૂ કર્યો, તેણે દાવો કર્યો હતો કે તેની રક્ષા માટે તેના જન્મ પછી તેને છુપાવવામાં આવ્યો હતો અને રાજપૂત સૈનિકની પત્નીએ ઉછેર્યો હતો. શાહુને પુત્ર ન હોવાથી આ બાળકને તેના દ્વારા દત્તક લેવામાં આવ્યો હતો.
ઇતિહાસકાર જાદુનાથ સરકારના મતાનુસાર ૧૭૦૦ થી ૧૭૦૭ના વર્ષોમાં મહારાષ્ટ્રમાં સર્વોચ્ચ માર્ગદર્શક બળ કોઈ મંત્રી નહિ પરંતુ રાણી તારાબાઈ મોહિતે હતા. તેમની પ્રશાસનિક પ્રતિભા અને વ્યક્તિગત ક્ષમતાએ રાજ્યને ભયાનક સંકટમાંથી ઉગાર્યું.
તારાબાઈ પ્રખ્યાત મરાઠા સેનાપતિ હમ્બીરાવ મોહિતેના પુત્રી હતા તથા મોહિતે કુળમાંથી આવતા હતા તેઓ સોયરાબાઈની ભત્રીજી અને તેના પતિ રાજારામના પિતરાઈ હતા.
માર્ચ ૧૭૦૦માં રાજારામના મૃત્યુ પર, તારાબાઈએ તેમના નવજાત પુત્ર શિવાજી દ્વિતીયને રાજારામના અનુગામી તરીકે જાહેર કર્યો અને પોતાને કાર્યવાહક શાસક જાહેર કરી.
મોહમ્મદ બિન તુગલુકના શાસન દરમિયાન તેના પિતરાઈ ભાઈ ફિરોઝ શાહ તુઘલક એક સમયે શિકાર અભિયાન પર હતા અને પોતાનો રસ્તો ગુમાવી બેઠા હતા. તે એક ગામમાં પહોંચા જ્યાં તેમનો ભેટો સાધુ અને સહારનથી થયો. બન્ને ભાઈઓના આતિથ્યમાં દારૂ પીધા પછી તેમણે રાજાના પિતરાઈ અને ઉત્તરાધિકારી તરીકેની પોતાની ઓળખ જાહેર કરી. બંને ભાઈઓએ તેમની સુંદર બહેન સાથે લગ્ન કરવાની દરખાસ્ત કરી જે તેમણે સ્વીકારી લીધી. બન્ને ભાઈઓ ફિરોઝ શાહ તુગલુક સાથે પોતાની બહેનને લઈ દિલ્હી ગયા. ત્યાં તેમણે ઇસ્લામ ધર્મ અંગીકાર કર્યો. સાધુએ સમશેર ખાન તથા સહારને વજીહ-ઉલ-મુલ્ક નામ ધારણ કર્યું તેઓ સંત મખદમ-સૈયદ-એ-જહાંજિયાં-જહાંગીના શિષ્યો હતા.
ભારતીય બંધારણની કલમ ૩૭૦ અતંર્ગત જમ્મુ-કાશ્મીરને િવશેષ રાજ્યનો દરજ્જો પ્રાપ્ત હતો. આ અનુચ્છેદ અનુસાર ભારતીય સંસંદ જમ્મુ-કાશ્મીર રાજ્યના સંઘ-સૂચિ તથા સમવર્તી-સૂચિના એ વિષયો પર જ નિયમો બનાવીએ શકે છે કે જેનો ‘વિલય પત્ર’માં ઉલ્લેખ છે. અનુચ્છેદ ૩૭૦માં જોવા મળતી “જમ્મુ અને કાશ્મીર રાજ્ય સંબંધમાં કામચલાઉ જોગવાઇઓ” એ બંધારણના ભાગ માં તૈયાર કરવામાં આવેલી અસ્થાયી, પરિવર્તનશીલ અને વિશેષ જોગવાઈઓ છે. જમ્મુ અને કાશ્મીરની બંધારણ સભાની સ્થાપના પછી, ભારતીય બંધારણના લેખોની ભલામણ કરવાની સત્તા આપવામાં આવી હતી, જેનો રાજ્યમાં અમલ થવો જોઈએ અથવા કલમ ૩૭૦ ને પૂરી રીતે રદ કરવામાં આવશે. બાદમાં જમ્મુ-કાશ્મીર બંધારણ સભાએ રાજ્યનું બંધારણ ઘડ્યું અને કલમ ૩૭૦ રદ કરવાની ભલામણ કર્યા વિના પોતાને વિખેરી નાખી, આ કલમને ભારતીય બંધારણની કાયમી લક્ષણ માનવામાં આવતી હતી.
ભારત સરકારે ૫ ઓગસ્ટ ૨૦૧૯ ના રોજ રાજ્યસભામાં જમ્મુ-કાશ્મીર રાજ્યમાંથી બંધારણની કલમ ૩૭૦ હટાવવા અને જમ્મુ-કાશ્મીર અને લદ્દાખના બે કેન્દ્ર શાસિત પ્રદેશોમાં રાજ્યના વિભાજનના પ્રસ્તાવનો ઐતિહાસિક ઠરાવ રજૂ થયો હતો. જમ્મુ-કાશ્મીર કેન્દ્રશાસિત પ્રદેશની પોતાની વિધાનસભા હશે જ્યારે લદ્દાખ વિધાનસભા વિનાનો કેન્દ્રશાસિત પ્રદેશ હશે.
અનુચ્છેદ ૩૭૦ની વિશિષ્ટ જોગવાઈઓને કારણે ભારતીય સંસંદ જમ્મુ-કાશ્મીર વિધાનમંડળની સહમતિ વિના સંરક્ષણ, વિદેશી બાબતો અને સંદેશાવ્યવહાર અંગેના કાયદા બનાવવાના અધિકાર સિવાય નિમ્નલિખિત કાર્ય કાર્ય શકતી નહોતી.
તેમનો જન્મ ૩૦, સપ્ટેમ્બર ૧૯૦૦ ના દિવસે થયો હતો. અમુક સંદર્ભો તેમના જન્મની તારીખ ૧૦ સપ્ટેમ્બર ૧૯૦૦ દર્શાવે છે. તેમની મૂળ અટક મહેતા હતી. તેમની માતાનું નામ વિજયાલક્ષ્મી તથા પિતાનું નામ મૂળચંદ હતું, પિતાના વીમાના વ્યવસાયના કારણે તેઓ વીમાવાળા તરીકે જાણીતા થયા. તેમના કુટુંબને કવિ નર્મદ સાથે સારો સંબંધ હતો. તેમના દાદાએ કવિ નર્મદને ઘણી આર્થિક મદદ કરેલી. તેમના પિતા મૂળચંદ ઘેલાભાઈએ ગુજરાતી ભજનો અને ગીતો લખ્યાં હતાં. ચંદ્રવદન ચિમનલાલ મહેતા તેમના એક પિતરાઈ ભાઈ હતા. તેમણે પ્રાથમિક શાળાનો અભ્યાસ મુંબઈમાં કર્યો અને આગળનો અભ્યાસ વિલ્સન કોલેજ, ફર્ગ્યુસન કોલેજ, ગુજરાત મહાવિધ્યાલયમાં કર્યો હતો. અભ્યાસમાં તેમણે સળંગ પ્રથમ વર્ગ જાળવી રાખ્યો હતો. તેમણે સ્નાતકની પરીક્ષા જતી કરી અને બારડોલી સત્યાગ્રહમાં ઝૂકાવ્યું. આને કારણે અભ્યાસ અટક્યો અને સાહિત્ય પ્રકાશનના કામમાં પરોવાયા.
તેમને દસ વર્ષની ઉંમરે સાહિત્યમાં રસ જાગ્યો હતો. એ ઉમરથી જ સામાયિકોમાં લેખો, કવિતાઓ લખતાં હતાં. બંગાળી કથા પાત્ર ગોપાલ ભાંડને ગુજરાતી સાહિત્યમાં ઉતારવા માટે તેઓ જાણીતા છે. ગોપાલ ભાંડ અકબરના બીરબલ જેવું જ બંગાળી સહિત્યનું એક વિશેષ પાત્ર છે.તેમના જીવન પર ગાંધીજી, અમૃતલાલ પઢિયારનાં અને અપ્ટન સીન્ક્લેરનાં પુસ્તકોની ઘણી અસર હતી.
તેમના પ્રથમ લગ્ન માટે જ્ઞાતિમાં જ વિવાહ થયો હતો, પણ તે તોડી નાંખવો પડ્યો. આ માટે જ્ઞાતિના ઘણા વિરોધનો સામનો કરવો પડ્યો. અંતે તેમણે જ્ઞાતિ બહાર હરવદન કાપડિયા સાથે લગ્ન કર્યું.
નટવરલાલ વીમાવાળા અથવા નટવરલાલ શંભુ અથવા નટવરલાલ મહેતા એ ગાંધી યુગના લેખકોમાંના એક હતાં. તેમણે બાળકો માટે ૪૬ જેટલા પુસ્તકો લખ્યા હતા.
હરગોવિંદદાસ કાંટાવાલાનો જન્મ ૧૬ જુલાઈ ૧૮૪૪ ના રોજ બ્રિટીશ ભારત હેઠળના ગુજરાતના ખેડા જિલ્લામાં ના ઉમરેઠમાં થયો હતો. તેમણે શિક્ષક તરીકે કારકિર્દીની શરૂઆત કરી, અને પછી મુખ્ય શિક્ષક બન્યા. ત્યાર બાદ તેઓ કલેક્ટર કચેરીમાં કારકુન બન્યા હતા. આગળ જઈ તેઓ સહાયક નાયબ શૈક્ષણિક નિરીક્ષક, અને ત્યારબાદ રાજકોટની શિક્ષક તાલીમ કૉલેજના આચાર્ય તરીકે નિયુક્ત થયા હતા. તેમણે ૧૯૦૫ માં લુણાવાડા રજવાડાના દિવાન તરીકે કામ કર્યું. ૧૯૧૨માં, તેમણે એક કાપડની મિલ શરૂ કરી.
૧૯૦૩માં કાંટાવાલાને સરકાર દ્વારા રાવ બહાદુરનું બિરુદ મળ્યું હતું. તેમને વડોદરા રાજ્યના મહારાજા સયાજીરાવ ગાયકવાડ ત્રીજા દ્વારા સાહિત્યમાર્તંડ પારિતોષિક એનાયત કરાયો હતો. પ્રમુખ પદ માટેની ૧૯૧૯ની ગુજરાતી સાહિત્ય પરિષદની ચૂંટણીમાં તેમણે મહાત્મા ગાંધીને પરાજિત કર્યા, અને પરિષદના છઠ્ઠા અધિવેશનમાં તેઓ અધ્યક્ષ બન્યા.
રાવ બહાદુર હરગોવિંદદાસ દ્વારકાદાસ કાંટાવાલા એ એક ભારતીય, ગુજરાતી ભાષાના લેખક, સંપાદક અને બ્રિટીશ ભારતના સંશોધક હતા. તેઓ મધ્યયુગીન ગુજરાતી સાહિત્ય પરના સંશોધન અને સંપાદન કાર્યો માટે જાણીતા છે. તેઓ ગુજરાતી સાહિત્ય પરિષદના છઠ્ઠા અધિવેશનના પ્રમુખ હતા.
હરગોવિંદદાસ કાંટાવાલા, તેમના સંશોધન અને મધ્યયુગીન ગુજરાતી સાહિત્ય પરના સંપાદન કાર્યો માટે જાણીતા છે. ૧૮૪૯ અને ૧૮૯૪ ની વચ્ચે, તેમણે નાથાશંકર શાસ્ત્રી અને છોટાલાલ નરભેરામ ભટ્ટ સાથે મળીને મધ્યયુગીન ગુજરાતી કવિઓની કવિતાઓ સંગ્રહિત અને સંપાદિત કરી, અને ૭૫ સંગ્રહોમાં તેને પ્રકાશિત કરી.
'ક્રાંતિ' શબ્દનો સૌપ્રથમ ઉપયોગ મધ્યયુગના પાછળના ભાગમાં ઇટાલિયન સિટી સ્ટેટ્સમાં થયો હતો. તે સમયે આ શબ્દનો ઉપયોગ ધાર્મિક સુધારણાના અર્થમાં થતો હતો. આ શબ્દ ઈ.સ. ૧૬૦૦ની આસપાસ અંગ્રેજી ભાષામાં પ્રવેશ્યો અને તેનો ઉપયોગ જૂની વ્યવસ્થાનું પુન:સ્થાપન કરવાના અર્થમાં થવા લાગ્યો. ક્રાંતિને મૂળભૂત સામાજિક પરિવર્તન તરીકે ગણવાનો ખ્યાલ અઢારમી સદીમાં ઉદભવ્યો હતો. આજે આ શબ્દ સામાજિક જીવનનાં વિવિધ ક્ષેત્રોમાં મૂળગામી પરિવર્તન સૂચવવા માટે વપરાય છે. કેટલીક વાર આ શબ્દ રાજકીય સત્તાપલટાના અર્થમાં પ્રયોજાય છે. આમ છતાં, સામાજિક, આર્થિક અને સાંસ્કૃતિક જીવનમાં પાયાનું પરિવર્તન સૂચવવા માટે 'ક્રાંતિ' કે 'સામાજિક ક્રાંતિ' શબ્દોનો ઉપયોગ સામાજિક વિજ્ઞાનીઓ કરતાં હોય છે.
જ્યારે કોઈ ઘટનાને ક્રાંતિ તરીકે ઓળખવામાં આવે ત્યારે સ્વાભાવિક રીતે જ તે ઘટનાની પ્રક્રિયામાં અમુક ચોક્કસ પરિબળોની ભૂમિકા અપેક્ષિત હોય છે. ક્રાંતિના સંદર્ભમાં પ્રક્રિયા ઉપરાંત પરિણામ પણ મહત્ત્વનું લક્ષણ ગણવામાં આવે છે. અમુક પરિણામ આવે તો જ ક્રાંતિ થઈ એમ કહેવાય છે. આથી પ્રક્રિયા અને ઘટના ઉપરાંત તેના પરિણામે શું સિદ્ધ થાય છે તેના આધારે, સમગ્ર ઘટના અને પ્રક્રિયાને ક્રાંતિનું બિરુદ પ્રાપ્ત થાય છે. આમ ક્રાંતિ ચોક્કસ લક્ષવાળું, વિશિષ્ટ પરિબળો ધરાવતું પરિવર્તન છે.
હેતુ, સ્વરૂપ અને પરિણામોની દ્રષ્ટિએ ક્રાંતિના વિવિધ પ્રકારો પાડવામાં આવ્યા છે. ક્રાંતિનો પ્રકાર તે માનવીના કયા પાસાને સ્પર્શે છે તેની પર આધાર રાખે છે. મુખ્ય પ્રકારો તરીકે રાજકીય ક્રાંતિ અને સામાજિક ક્રાંતિને ગણાવી શકાય. સામાજિક ક્રાંતિમાં ક્રાંતિના બધા જ પ્રકારોનો સમાવેશ થાય છે, કારણ કે ધાર્મિક, સાંસ્કૃતિક, આર્થિક કે રાજકીય ક્રાંતિઓ થોડે ઘણે અંશે વહેલા કે મોડા માનવસમાજને સ્પર્શે છે.
વિવિધ ક્ષેત્રે ક્રાંતિના વિવિધ અર્થો થાય છે. કૃષિ ક્ષેત્રે હરિયાળી ક્રાંતિ, ઉત્પાદન ક્ષેત્રે ઔદ્યોગિક ક્રાંતિ, સામાજિક ક્ષેત્રે સામાજિક ક્રાંતિ તથા સંચાલન ક્ષેત્રે સંચાલકીય ક્રાંતિ વગેરે પારિભાષિક શબ્દો જે-તે ક્ષેત્રમાં ધરમૂળથી આવેલાં પરિવર્તનને દર્શાવવા માટે પ્રચલિત બન્યા છે.
ક્રાંતિ અથવા રેવોલ્યુશન એટલે પ્રણાલિકાગત પુરાણી વ્યવસ્થાનો નાશ અને નવી વ્યવસ્થા માટેનું એકાએક પરિવર્તન. ઓક્સફર્ડ શબ્દકોશમાં ક્રાંતિ એટલે 'આમૂલ પરિવર્તન', 'પરિસ્થિતિમાં મહાન પલટો' જેવા અર્થ આપવામાં આવ્યા છે.
અહીં ભક્તો ઊંચા અવાજે શક્રાદય સ્તુતિનું પઠન કરી માતાજીને પ્રાર્થના કરે છે. પૂર્ણિમાના દિવસે માતાજીને વિવિધ શણગારો સજી શોભાયમાન કરવામાં આવે છે. ત્યારે બ્રાહ્મણો સપ્તશતીનું પઠન કરતા હોય છે. ભાદરવી પૂનમે ગુજરાતમાંથી તેમજ દેશના અન્ય રાજ્યો અને વિદેશથીમાંથી પણ અંબાજી માતાના ભક્તો દર્શન કરવા આવતા છે. અહી મંદિરમાં કોઈ પ્રતિમા કે ચિત્રની પૂજા કરવામાં આવતી નથી પણ 'શ્રી વિસાયંત્ર'નું પૂજન કરવામાં આવે છે. પોષી પૂનમ કે જે દિવસે માતાજી પ્રગટ થયા એવું મનાય છે. ચૈત્રી પૂનમ અને શરદ પૂર્ણિમાના દિવસે પણ લોકો ધાર્મિક વિધિ કરી પૂજા અને હવન કરે છે તથા મેળો પણ ભરાય છે. પૂર્ણિમાના દિવસે માતાજીના દર્શને કરવા આવતા વિવિધ સંઘો દ્વારા અહી ભવાઈ અને ચાચર ચોકમાં રાસગરબાનું અદ્ભુત આયોજન કરવામાં છે. અહીં મંદિર પરિસરમાં જ ઢોલ-પખવાજના તાલે માતાજીના ભક્તો સરસ રાસગરબા રમે છે. અંબાજીના આ મહામેળામાં ૨૫ લાખથી વધુ ભક્તો માતાજીના દર્શને કરવા આવે છે. આ પવિત્ર મહાપર્વના દિવસોમાં અંબાજી જતા તમામ રસ્તાઓ યાત્રાળુઓથી ભરેલા હોય છે.
અંબાજીનો મેળો બનાસકાંઠા જિલ્લાના દાંતા તાલુકાના અંબાજી મુકામે યોજાય છે. પાલનપુરથી ૫૦ કિલોમીટર દુર અંબાજીમાં દર પૂનમે મેળા જેવું જ વાતાવરણ સર્જાય છે. પણ, બધામાં કારતક, ચૈત્ર, ભાદરવો અને આસો મહિનાની પૂનમના દિવસે અહી મોટા મેળા યોજાય છે. જેમાં 'ભાદરવી પૂનમનો મેળો' ખુબ મહત્વપૂર્ણ અને મોટો મેળો છે.
ભાદરવી પુનમનો આ મેળો તેરસ, ચૌદસ અને પૂનમ એમ સતત ત્રણ દિવસ સુધી ભરાય છે. આ દિવસે લાખો લોકો માતાના દર્શન માટે ઉમટી પડે છે. આ સમયે અસંખ્ય લોકો અહીં પગપાળા યાત્રા કરીને આવતા હોય છે.
પોર્ટુગીઝ શાસનનો અંત આવ્યા પછી રિયો કાર્નિવલની લઘુકૃતિ સમાન આ તહેવારને ગોવાના સંગીતકાર ટિમોટીઓ ફર્નાન્ડિઝ દ્વારા ૧૯૬૫માં પુનર્જીવિત કરવામાં આવ્યો હતો. શહેરી પરેડમાં સ્થાનિક ગામડાઓ, વાણિજ્યિક એકમો અને સાંસ્કૃતિક જૂથોની ઝાંખીઓનો સમાવેશ થાય છે. સાલ્સેટના દરિયાકિનારાના તાલુકામાં શેરીબાજુના સ્થાનિક નાટકોના મંચન સહિત હજુ પણ તેનું આયોજન અત્યંત પરંપરાગત રીતે કરવામાં આવે છે. ગોવાના પ્રવાસન વિભાગના જણાવ્યા અનુસાર, આ કાર્નિવલ “ગોવાનો સૌથી પ્રખ્યાત તહેવાર છે અને ૧૮મી સદીથી તેની ઉજવણી કરવામાં આવે છે.”
ગોવા કાર્નિવલ ભારતીય રાજ્ય ગોવાનો એક તહેવાર છે. જાણીતા રિયો કાર્નિવલ કરતાં નોંધપાત્ર રીતે નાનો હોવા છતાં ગોવા કાર્નિવલ ભારતમાં સૌથી મોટો છે અને એશિયામાં કેથોલિક ખ્રિસ્તી તહેવારોની પરંપરાગત ઉજવણી પૈકીનો એક છે. પોર્ટુગીઝ સંસ્થાનવાદી શાસનના ઉત્તરાર્ધમાં વિસરાઈ ગયેલા ગોવા કાર્નિવલને ૧૯૬૫માં એક નાનકડા શેરી ઉત્સવ તરીકે પુનર્જીવિત કરવામાં આવ્યો હતો અને ત્યારથી તે આ નાનકડા રાજ્ય માટે પ્રવાસીઓના આકર્ષણનું કેન્દ્ર બન્યું છે.
કાર્નિવલ સામાન્ય રીતે શનિવારથી શરૂ થાય છે અને એશ બુધવાર અને લેન્ટની કેથોલિક સીઝનના પ્રથમ દિવસ પહેલા, મંગળવારે સમાપ્ત થાય છે. ગોવાની રાજધાની પણજી ખાતે આ ઉત્સવનું "ગ્રેપ એસ્કેપેડ", અને ગાર્સિયા દા ઓર્ટાના મધ્યમાં આવેલા સામ્બા સ્ક્વેર ખાતે નૃત્ય દ્વારા અભિવાદન કરવામાં આવે છે.
પરેડ સામાન્ય રીતે શનિવારે સાંજે કિંગ મોમોની અધ્યક્ષતામાં શોભાયાત્રાથી શરૂ થાય છે. ફુગ્ગાઓ, ઘોડાગાડીઓ, સુશોભિત બળદગાડા અને સાંસ્કૃતિક ઝાંખીઓ એ પરેડના મુખ્ય આકર્ષણ છે. ગોવા કાર્નિવલમાં માસ્ક અને વેશભૂષા પહેરેલી પ્રવાસી નૃત્યમંડળીઓ, સંગીત, રમત પ્રતિયોગિતાઓ, પરેડ અને ખાણીપીણીનો સમાવેશ થાય છે.
સ્થાનિક પરંપરા અનુસાર, કાર્નિવલ દરમિયાન ગોવાને રાજા મોમો સંભાળે છે, જે સામાન્ય રીતે ૪ દિવસના સમયગાળા દરમિયાન તહેવારનું અધ્યક્ષપદ સંભાળે છે. રાજા મોમો પરંપરાગત રીતે કોંકણી સંદેશ “ખા, પીઓ આની મજ્જા કર” નો પ્રચાર કરે છે.
ગોવા કાર્નિવલના મૂળ ગોવાના પોર્ટુગીઝ વિજય દરમિયાન રોમન કેથોલિક પરંપરાઓના પ્રારંભમાં રહેલા છે, પરંતુ પોર્ટુગીઝોના સરમુખત્યારશાહી શાસનને પરિણામે સસંસ્થાનવાદના ઉતરાર્ધના દિવસોમાં આ તહેવાર વિસરાઈ ગયો હતો.
કેટલાક સર્ચ એંજીન એસઇઓ ઉદ્યોગ સુધી પણ પહોંચ્યા છે, અને એસઇઓ પરિષદો, વેબચેટ્સ અને સેમિનારોમાં વારંવાર પ્રાયોજકો અને અતિથિઓ છે. મુખ્ય સર્ચ એંજીન વેબસાઇટ ઓપ્ટિમાઇઝેશનમાં સહાય માટે માહિતી અને માર્ગદર્શિકા પ્રદાન કરે છે. ગૂગલ પાસે વેબમાસ્ટર્સને તે શીખવામાં સહાય માટે સાઇટમેપ્સ પ્રોગ્રામ છે કે શું ગૂગલને તેમની વેબસાઇટની ઇન્ડેક્સ બનાવવામાં કોઈ સમસ્યા આવી રહી છે અને તે વેબસાઇટ પર ગુગલ ટ્રાફિક પર ડેટા પ્રદાન કરે છે. બિંગ વેબમાસ્ટર ટૂલ્સ વેબમાસ્ટરને સાઇટમેપ અને વેબ ફીડ્સ સબમિટ કરવાની રીત પ્રદાન કરે છે, વપરાશકર્તાઓને "ક્રોલ રેટ" નિર્ધારિત કરવા અને વેબ પૃષ્ઠોની ઇન્ડેક્સ સ્થિતિને ટ્રેક કરવાની મંજૂરી આપે છે.
સર્ચ એન્જિનની સફળતા અને લોકપ્રિયતા કોઈપણ આપવામાં આવેલી શોધમાં સૌથી વધુ સંબંધિત પરિણામો ઉત્પન્ન કરવાની તેની ક્ષમતા દ્વારા નક્કી કરવામાં આવી છે, નબળી ગુણવત્તા અથવા અપ્રસ્તુત શોધ પરિણામ વપરાશકર્તાઓને અન્ય સર્ચ સ્રોત શોધવામાં પરિણમી શકે છે. સર્ચ એન્જિનોએ વધુ જટિલ રેન્કિંગ એલ્ગોરિધમ્સ વિકસાવીને જવાબ આપ્યો, વેબમાસ્ટર્સ માટે ચાલાકી કરવા માટે વધુ મુશ્કેલ એવા વધારાના પરિબળો ધ્યાનમાં લીધા. 2005 માં, સર્ચ એન્જિન ઓપ્ટિમાઇઝેશન અને સંબંધિત વિષયો સાથે સંકળાયેલા પ્રેક્ટિશનરો અને સંશોધનકારોને એક સાથે લાવવા માટે વાર્ષિક પરિષદ, ની રચના કરવામાં આવી હતી.
વેબમાસ્ટર્સ અને કન્ટેન્ટ પ્રદાતાઓએ 1990 ના દાયકાના મધ્યમાં સર્ચ એન્જીન માટે વેબસાઇટ્સને ઓપ્ટિમાઇઝ કરવાનું શરૂ કર્યું, કારણ કે પ્રથમ સર્ચ એન્જિન પ્રારંભિક વેબની સૂચિબદ્ધ કરતા હતા. શરૂઆતમાં, બધા વેબમાસ્ટર્સને ફક્ત પૃષ્ઠનું સરનામું, અથવા યુઆરએલ , વિવિધ એન્જિન પર જમા કરાવવાની જરૂર હતી જે તે પૃષ્ઠને ક્રોલ કરવા માટે વેબ ક્રોલરને મોકલશે, તેમાંથી અન્ય પૃષ્ઠોની લિંક્સ ની માહિતી મેળવવામાં આવશે, અને પૃષ્ઠ પર મળેલ માહિતીને ઇન્ડેક્સ કરવા પરત આવશે. પ્રક્રિયામાં સર્ચ એન્જિન સ્પાઈડર એક પૃષ્ઠ ડાઉનલોડ કરવા અને તેને શોધ એંજિનના પોતાના સર્વર પર સ્ટોર કરવા માટે શામેલ છે.
વેબ સામગ્રી પ્રદાતાઓએ પણ સારામાં ક્રમ લાવવાના પ્રયાસમાં પૃષ્ઠના એચટીએમએલ સ્રોતની અંદર કેટલાક ગુણધર્મોને ચાલાકી કરી છે. શોધ એંજીન. 1997 સુધીમાં, સર્ચ એન્જિન ડિઝાઇનરોએ માન્યતા આપી હતી કે વેબમાસ્ટર્સ તેમના શોધ એંજિનમાં સારી રેન્ક મેળવવાના પ્રયત્નો કરી રહ્યા છે, અને કેટલાક વેબમાસ્ટર્સ અતિશય અથવા અપ્રસ્તુત કીવર્ડ્સવાળા પૃષ્ઠોને ભરીને શોધ પરિણામોમાં તેમની રેન્કિંગમાં ફેરફાર પણ કરી રહ્યા હતા. પ્રારંભિક શોધ એંજીન્સ, જેમ કે અલ્ટિવિસ્ટા અને ઇન્ફોસીક, વેબમાસ્ટરને રેન્કિંગમાં હેરાફેરી કરતા અટકાવવા માટે તેમના એલ્ગોરિધમ્સને સમાયોજિત કરે છે.
વધુ પડતી આક્રમક તકનીકનો ઉપયોગ કરતી કંપનીઓ તેમની ક્લાયંટ વેબસાઇટ્સને શોધ પરિણામ પરથી પ્રતિબંધિત કરી શકે છે. 2005 માં, વોલ સ્ટ્રીટ જર્નલલે ટ્રાફિક પાવર નામની કંપની પર અહેવાલ આપ્યો હતો, જેણે કથિત રીતે ઉચ્ચ જોખમની તકનીકોનો ઉપયોગ કર્યો હતો અને તે તેના ગ્રાહકોને તે જોખમો જાહેર કરવામાં નિષ્ફળ ગઈ હતી. વાયર્ડ મેગેઝિનએ અહેવાલ આપ્યો છે કે આ જ કંપનીએ બ્લોગર અને એસઇઓ આરોન વોલ પર પ્રતિબંધ અંગે લખવા માટે દાવો કર્યો હતો. ગૂગલના મેટ કટ્સે પાછળથી પુષ્ટિ કરી કે ગૂગલે હકીકતમાં ટ્રાફિક પાવર અને તેના કેટલાક ગ્રાહકોને પ્રતિબંધિત કર્યા છે.
ઇન્ટરનેટ માર્કેટિંગ વ્યૂહરચના તરીકે, ધ્યાનમાં લે છે કે સર્ચ એન્જીન કેવી રીતે કાર્ય કરે છે, કમ્પ્યુટર એ પ્રોગ્રામ કરેલ અલ્ગોરિધમ્સ જે સર્ચ એન્જિન વર્તણૂકને સૂચવે છે, લોકો શું શોધે છે, શોધ એન્જિનમાં ટાઇપ કરેલા વાસ્તવિક શોધ શબ્દો અથવા કીવર્ડ્સ, અને કયા શોધ એંજીન્સને તેમના લક્ષ્યાંકિત પ્રેક્ષકો દ્વારા પસંદ કરવામાં આવે છે . કોઈ વેબસાઇટ શોધ એંજિનથી વધુ મુલાકાતીઓ મેળવશે જ્યારે શોધ એન્જિન પરિણામ પૃષ્ઠ માં વેબસાઇટ રેન્ક વધુ હોય તે કારણ કરવામાં આવે છે . આ મુલાકાતીઓ પછી ગ્રાહકોમાં રૂપાંતરિત થઈ શકે છે.
શોધ અલ્ગોરિધમ્સના પ્રારંભિક સંસ્કરણો વેબમાસ્ટર-પ્રદાન કરેલી માહિતી જેમ કે કી-વર્ડ મેટા ટેગ અથવા અલીવેબ જેવા એન્જિનમાં ઇન્ડેક્સ ફાઇલો પર આધારિત છે. મેટા ટેગ દરેક પૃષ્ઠની સામગ્રી માટે માર્ગદર્શિકા પ્રદાન કરે છે. ઇન્ડેક્સ પૃષ્ઠો પર મેટાડેટાનો ઉપયોગ કરવો તે વિશ્વસનીય કરતાં ઓછું હોવાનું જણાયું છે, જોકે, મેટા ટેગમાં વેબમાસ્ટરની કીવર્ડ્સની પસંદગી સંભવત સાઇટની વાસ્તવિક સામગ્રીની અચોક્કસ રજૂઆત હોઈ શકે છે. અચોક્કસ, અપૂર્ણ અને મેટા ટેગમાં અસંગત ડેટા અસ્પષ્ટ શોધ માટે પૃષ્ઠોને ક્રમાંકિત કરી શકે છે અને કર્યું છે.
કી-વર્ડ ડેન્સિટી જેવા પરિબળો પર ખૂબ આધાર રાખીને જે ફક્ત વેબમાસ્ટરના નિયંત્રણમાં હતા, પ્રારંભિક સર્ચ એન્જિનો દુરૂપયોગ અને રેન્કિંગની હેરાફેરીથી પીડાય છે. તેમના વપરાશકર્તાઓને વધુ સારા પરિણામો આપવા માટે, શોધ એંજીનને તેમના પરિણામ પૃષ્ઠોને અનૈતિક વેબમાસ્ટરો દ્વારા અસંખ્ય કી-વર્ડ્સથી ભરેલા અસંબંધિત પૃષ્ઠોને બદલે, સૌથી વધુ સંબંધિત શોધ પરિણામો બતાવવા ખાતરી કરવા માટે સ્વીકારવાનું હતું. આનો અર્થ થાય છે સિમેન્ટીક સિગ્નલને સ્કોર કરવા માટેની મુદતની ઘનતા પર વધુ નિર્ભરતાથી વધુ સાકલ્યવાદી પ્રક્રિયા તરફ પ્રયાણ.
સર્ચ એન્જિન ઓપ્ટિમાઇઝેશન એ વેબ સર્ચ એન્જિનના વપરાશકર્તાઓ માટે વેબસાઇટ અથવા વેબ પૃષ્ઠની દૃશ્યતા વધારીને વેબસાઇટ ટ્રાફિકની ગુણવત્તા અને માત્રામાં વૃદ્ધિ કરવાની પ્રક્રિયા છે. તે છબી શોધ, વિડિઓ શોધ, શૈક્ષણિક શોધ, સમાચાર શોધ અને ઉદ્યોગ-વિશિષ્ટ વર્ટિકલ સર્ચ એન્જિન્સ સહિત વિવિધ પ્રકારના શોધને લક્ષ્ય બનાવી શકે છે. બેકલિંક્સ, અથવા ઇનબાઉન્ડ લિંક્સની સંખ્યા વધારવા માટે કોઈ સાઇટને પ્રોત્સાહન આપવી એ બીજી યુક્તિ છે. મે 2015 સુધીમાં, મોબાઇલ શોધ કમ્પ્યુટર શોધ શોધને વટાવી ગઈ હતી.
વેબસાઇટ માલિકોએ સર્ચ એન્જિન પરિણામોમાં ઉચ્ચ રેન્કિંગ અને દૃશ્યતાના મૂલ્યને માન્યતા આપી છે, સફેદ ટોપી અને બ્લેક ટોપી બંને વ્યવસાયિકો માટે એક તક બનાવે છે. ઉદ્યોગ વિશ્લેષક ડેની સુલિવાનના કહેવા મુજબ, "સર્ચ એન્જિન ઓપ્ટિમાઇઝેશન " વાક્ય કદાચ 1997 માં ઉપયોગમાં આવ્યો હતો. સુલિવાન બ્રુસ ક્લેને આ શબ્દ લોકપ્રિય બનાવવા માટેના પ્રથમ લોકો તરીકેનો શ્રેય આપે છે.
બીજો પ્રોગ્રામ, જેને ઇન્ડેક્સર તરીકે ઓળખવામાં આવે છે, તે પૃષ્ઠ વિશેની માહિતી સમાવે છે, જેમ કે તેમાં શામેલ શબ્દો, તે ક્યાં સ્થિત છે, અને ચોક્કસ શબ્દો માટેનું કોઈપણ વજન, તેમજ પૃષ્ઠમાંની તમામ લિંક્સ. આ બધી માહિતી પછીની તારીખે ક્રોલિંગ માટે શેડ્યૂલરમાં મૂકવામાં આવે છે.
2015 માં, જાણ કરવામાં આવી હતી કે ગૂગલ, મોબાઇલ શોધને ભવિષ્યના ઉત્પાદનોમાં મુખ્ય સુવિધા તરીકે વિકસિત અને પ્રોત્સાહન આપી રહ્યું છે. જવાબમાં, ઘણી બ્રાન્ડ્સ તેમની ઇન્ટરનેટ માર્કેટિંગ વ્યૂહરચના માટે એક અલગ અભિગમ લેવાનું શરૂ કર્યું.
મસ્જિદના આંતરિક ભાગમાં ૧૦૦ સ્તંભોની મદદ વડે ઉપરથી ઢાંકેલું આંગણું છે તે હિન્દુ અને જૈન મંદિરોના અવશેષોમાંથી બાંધવામાં આવેલું છે. પ્રાર્થના ખંડમાં ઘણા ભાગો છે જેની ઉપર નાના નાન ગુંબજો કે ઘુમટો છે, જે અનોખા છે અને તે મેહરાબના આકાર કરતા ભિન્ન છે. ગુજરાતની સ્થાપત્ય શૈલીમાં બનાવવામાં આવેલી કોતરણી વાળી બારીઓ સાથે ગુંબજો બાંધવામાં આવ્યા છે. સ્તંભોને બે પંક્તિઓમાં મુકવામાં આવ્યા છે જેમાં દરેક પંક્તિમાં ૨૬ સ્તંભો હોય છે જે માર્ગિકા બનાવે છે. તે પ્રથમ પંક્તિથી આગળની દીવાલને અલગ કરે છે. આ ઉપરાંત, દરેક પંક્તિમાં છ સ્તંભો દ્વારા બનેલી આઠ પંક્તિઓ છે, જે રવેશની બાજુમાં છે; આના પરિણામે ૧૪ ખંડની રચના થાય છે અને દરેક ચેમ્બરની ટોચ પર ગુંબજ હોય છે. મસ્જિદના પ્રવેશ માટે કમાન ધરાવતા ગલિયારા છે જેની છત સપાટ છે. મસ્જિદના મધ્ય ભાગમાં જે છતનાં ગુંબજોને છુપાવે છે,તેવી આશરે ઉંચાઈ ધરાવતી બારસાખ છે અને તે ઉપર તીક્ષ્ણ શિખર છે.
ઈ. સ. ૧૩૨૪માં અલાઉદ્દીન ખીલજી એ ગુજરાત પર આક્રમણ કર્યું અને ખંભાત પર કબજો કર્યો. ગુજરાતમાં તેના આક્રમણ દરમિયાન તેણે ઘણા હિન્દુ અને જૈન મંદિરોનો નાશ કર્યો હતો. મસ્જિદ પરના શિલાલેખ મુજબ, તે ૧૩૨૫માં અગાઉના સ્મારકોના અવશેષોમાંથી આ મસ્જીદ બનાવવામાં આવી હતી. આ શહેરનો ઉદ્યોગપતિ ઉમર બિન અહમદ અલ-કાઝારુનીને મસ્જિદ બનાવવાનો શ્રેય આપવામાં આવે છે. આ મસ્જીદની રચના એક મંડપ જેવી છે જેણે ગુજરાતમાં ઇસ્લામિક સ્થાપત્યની શરૂઆત કરી હતી અને તેની શૈલી જુદી છે.
જામી મસ્જિદ ભારતના ગુજરાત રાજ્યના ખંભાત શહેરમાં આવેલી એક મસ્જિદ છે જે ૧૩૨૫ માં બંધાયેલી છે. તે ગુજરાતના સૌથી પ્રાચીન ઇસ્લામિક સ્મારકોમાંની એક છે. મસ્જિદના આંતરિક ભાગમાં ૧૦૦ સ્તંભોથી બનેલા ખુલ્લા આંગણાને ઢાંકવામાં આવ્યું છે.
મસ્જિદનું સ્થાપત્ય ઇન્ડો-ઇસ્લામિક સ્થાપત્યના વિકાસની શરૂઆત ચિહ્નિત કરે છે. તેના સ્થાપત્યમાં કોઈપણ મિનારા નથી પરંતુ મધ્યનાકમાનોમાં તોરણો જોવા મળે છે. આ ગુજરાત સલ્તનતના સ્થાપત્યને પ્રદર્શિત કરે છે.
આ મસ્જિદ ખંભાતમાં આવેલી છે, જે ૭ થી ૧૮ મી સદી દરમિયાન સમૃદ્ધ વેપારી બંદર શહેર હતું. તે મહી નદીના મુખ પર આવેલું છે. અમદાવાદથી તે દૂર અને વડોદરા થી ૭૮ કિ.મી દૂર છે.
પેરિસ અને ફ્રાન્સના અન્ય વિસ્તારોમાં એપ્રિલ ૧૭૮૯માં આમ જનતા માટે અન્નપ્રાપ્તિની સમસ્યા ઘણી જ વિકટ બની હતી.ભૂખમરો સર્જાતાં બળવાની સ્થિતિ ઊભી થઈ. લૂઈ ૧૬માને આ પરિસ્થિતિનું નિવારણ કરવા ફ્રાન્સના ત્રણે વર્ગોના પ્રતિનિધિઓની બનેલી એસ્ટેટ્સ જનરલ બોલાવવાની ફરજ પડી. આ સભા ૫ મે ૧૭૮૯ના રોજ ૧૭૫ વર્ષ બાદ બોલાવવામાં આવી હતી. ત્રણે વર્ગોના પ્રતિનિધિઓ વચ્ચે ઉગ્ર મતભેદ સર્જાતાં રાજાએ એસ્ટેટ્સ જનરલ બરખાસ્ત કરી. આથી ત્રીજા વર્ગના પ્રતિનિધિઓએ મિરાબોના નેતૃત્વ હેઠળ ટેનિસ કૉર્ટ નામની ખુલ્લી જગ્યામાં પોતાની સભા યોજી. દરમ્યાનમાં ભૂખ્યા લોકોનાં ટોળાં પેરિસ તેમજ ફ્રાન્સના અન્ય વિસ્તારોમાં 'અન્ન, અન્ન'ની બૂમો પાડતાં ઘૂમવા લાગ્યાં. આથી રાજાએ તેમને દાબી દેવા માટે જર્મન સૈનિકોને બોલાવ્યા. તેથી પરિસ્થિતિ વધારે વણસી અને લોકોનાં ટોળાંઓએ ૧૪ જુલાઈ ૧૭૮૯ના રોજ બેસ્ટાઇલ કિલ્લા પર હલ્લો કરીને તેનું પતન કર્યું. આ બનાવથી ક્રાંતિની શરૂઆત થઈ એમ માનવામાં આવે છે. ત્યારબાદ પેરિસ અને ફ્રાન્સના અન્ય વિસ્તારોમાં મોટા પાયા પર વિરાટ કૂચો નીકળી, જેમાં સ્ત્રીઓની વિરાટ કૂચ ખાસ નોંધપાત્ર હતી.
તે સમયે ફ્રાન્સનો સમાજ ત્રણ વર્ગોમાં વહેંચાયેલો હતો: ધર્મગુરુઓનો વર્ગ ઉમરાવોનો વર્ગ અને આમ પ્રજા — જેમાં ખેડૂતો, મજૂરો તથા કારીગરોનો સમાવેશ થતો હતો. તેઓ અનુક્રમે પ્રથમ, દ્વિતીય અને તૃતીય જાગીર ને નામે ઓળખાતા હતા. તેમની વચ્ચે ઘણી અસમાનતા હતી. પ્રથમ બે વર્ગો વિશિષ્ટ અધિકારો ભોગવતા હતા, તથા સમાજમાં તેમનું સ્થાન ઊંચું હતું, જ્યારે ત્રીજા વર્ગને કોઈ અધિકારો ન હતા તથા સમાજમાં તેમનું સ્થાન નીચું હતું. પ્રથમ બે વર્ગો કરવેરાથી મુક્ત હતા, જ્યારે ત્રીજા વર્ગના લોકો પર આકરા કરવેરા હતા. આને કારણે પ્રથમ બે વર્ગે વૈભવ-વિલાસવાળું જીવન જીવતા, જ્યારે ત્રીજો વર્ગ ગરીબી અને અર્ધભૂખમરામાં સબડતો હતો. આ નીચલા સ્તરના લોકોની અસહ્ય સ્થિતિએ ક્રાંતિને જન્મ આપ્યો હતો.